stanford-oval/wikipedia huggingface dataset:
קולואיד

הכנת מיונז, קולואיד של שמן ומים בעזרת חומר מתחלב – חלמון ביצה
קולואיד (באנגלית: Colloid) הוא תערובת כמעט הומוגנית (אחידה) בין שני חומרים. קולואיד מורכב מחלקיקים זעירים של חומר אחד ("פאזה מפוזרת") המפוזרים באופן אחיד (יחסית) בחומר אחר שחלקיקיו מקיפים את חלקיקי החומר הראשון ("פאזה רציפה"). גודל החלקיקים המפוזרים במערכת קולואידית נע בין ננומטר למיקרון.
כמה מהתערובות הידועות ביותר לאדם הן קולואידים. ניתן למיינן לפי מצבי הצבירה של שני החומרים המעורבים. הפאזה הרציפה קובעת באיזה מצב צבירה יהיה הקולואיד.
קולואיד של גז בנוזל − קצף: קצפת מאכל, קצף גילוח.
קולואיד של גז במוצק − קצף מוצק: קלקר, מספר מינרלים אווריריים בעלי בועות אוויר לכודות (פומיס, למשל).
קולואיד של נוזל בגז − תרסיס (בלועזית: אירוֹסוֹל): ערפל (קולואיד של חלקיקי מים באוויר), ספריי.
קולואיד של נוזל בנוזל − תחליב (בלועזית: אמולסיה): חלב, קרם ידיים, מיונז
קולואיד של נוזל במוצק − תקריש (בלועזית: ג'ל): ג'לי, גבינה.
קולואיד של מוצק בגז − תרסיס מוצק: עשן (קולואיד של פיח באוויר), אבק.
קולואיד של מוצק בנוזל − תרחיף (בלועזית: סוּספנסיה): צבע (לציור ולצביעה), דיו, מספר תרופות בצורת סירופ.
קולואיד של מוצק במוצק − תרחיף מוצק: סוגים מסוימים של זכוכית אשר בה מעורבים מלחים מוצקים, כמו עדשות פוטוכרומיות (מתכהות באור).
כאשר גודל החלקיקים המפוזרים בתערובת קטן מננומטר, התערובת נחשבת הומוגנית ונקראת תמיסה. כאשר גודל החלקיקים גדול ממיקרון, התערובת נחשבת הטרוגנית. קולואידים ותמיסות הם יציבים, בעוד תערובות הטרוגניות נוטות להיפרד למרכיביהן.
לעיתים קיים בלבול בין תחליב ותרחיף; בשניהם הפאזה המפזרת היא נוזל, אך הפאזה המפוזרת עשויה להיות מוצק (ואז היא מכונה סוספנסיה או תרחיף) או נוזל (ואז היא מכונה אמולסיה או תחליב), כאשר לא תמיד נעשית הבחנה ברורה במיון הקולואידים השונים לתרחיפים ולתחליבים.
תופעות פיזיקליות רבות המוכרות בפלזמה באות לידי ביטוי גם בתרחיפים מיוננים. לדוגמה, עצמים הטעונים במטען חשמלי זהה עשויים להימשך זה לזה, אם הדחייה החשמלית ההדדית ביניהן מקוזזת בשיעור הולם על ידי מטענים חשמליים מנוגדים. בתופעה זו נעשה שימוש באחד משלבי האריזה של סלילי DNA למבנה טורואידי דחוס.
ראו גם

ריכרד אדולף ז'יגמונדי
תאודור סוודברג
אגרגציה
פוטנציאל זטה
מיצלה
הערות שוליים

↑  Levin Y., Electrostatic correlations: from plasma to biology, 2002 Rep. Prog. Phys. 65 1577-1632, p. 1623
| --- | --- |
בקרת זהויות :  NLI: 987007284744005171  BnF: cb119764910 (data)  GND: 4164695-2  LCCN: sh85028453  LNB: 000111967  NDL: 00566640  NKC: ph121722
חומר רך

חומר רך או חומר מעובה רך הוא תת-תחום של חומר מעובה הכולל מגוון מערכות פיזיקליות שמתעוותות בקלות או שמבנן משתנה בקלות כאשר מופעל עליהן כוח חיצוני (כמו כוח מכני או כוח חשמלי). הם כוללים נוזלים מורכבים, קולואידים (תרחיפים), אמולסיות (תחליבים), פולימרים, קצף, ג'ל, חומרים פעילי שטח (אמפיפיליים), חומרים גרגיריים (גרנולריים), גבישים נוזליים ומערכות ביולוגיות שונות. חומרים אלה חולקים תכונה משותפת חשובה והיא שהתנהגויות פיזיקליות דומיננטיות בחומר מתרחשות בסקאלת אנרגיה הדומה לאנרגיה תרמית בטמפרטורת החדר. בטמפרטורות אלה, היבטים קוונטיים בדרך כלל אינם חשובים. פייר ז'יל דה-ז'ן, אשר כונה "האב המייסד של החומר הרך", קיבל את פרס נובל לפיזיקה בשנת 1991 על כך שגילה שניתן להכליל שיטות שפותחו לחקר תופעות סדר במערכות פשוטות למקרים מורכבים יותר הקיימים בחומר רך, ובמיוחד בגבישים נוזליים ובפולימרים.
פיזיקה ייחודית

בחומר רך מתרחשות תופעות מעניינות שאינן ניתנות לחיזוי (או שקשה לחזות אותן) באופן ישיר מהמולקולות או מהאטומים המרכיבים את החומר. זאת מכיוון שחומרים המכונים חומר רך נוטים להרכבה עצמית במבנים פיזיקליים מזוסקופיים, כלומר הגודל של המבנים הוא בין מיקרוסקופי (קטן מננומטר) למקרוסקופי (מעל למיקרומטר).
המאפיינים והאינטראקציות של מבנים מזוסקופיים בחומר רך עשויים לקבוע את ההתנהגות המקרוסקופית של החומר. לדוגמה, המערבולות המתרחשות באופן טבעי בתוך זורם, קטנות בהרבה מהכמות הכוללת של הנוזל ועם זאת גדולות בהרבה מהמולקולות הבודדות שלו, והופעת מערבולות אלו שולטת בהתנהגות הזרימה הכוללת של החומר. כמו כן, הבועות המרכיבות קצף הן מזוסקופיות מכיוון שכל אחת מהן מורכבת ממספר עצום של מולקולות, והקצף עצמו מורכב ממספר רב של בועות אלו. הקשיחות המכנית הכוללת של הקצף נובעת מהאינטראקציות בין הבועות.
מאפיין נפוץ נוסף של חומר רך הוא חשיבותן של תנודות תרמיות. סקאלת האנרגיה של האינטראקציות האופייניות במבני חומר רך דומה לסקאלת האנרגיה התרמית. לכן, המבנים מושפעים כל הזמן מתנודות תרמיות, ועוברים תנועה בראונית.
לבסוף, תכונה ייחודית נוספת של מערכות החומר הרך היא ההתארגנות העצמית. ההתנהגות המורכבת האופיינית והמבנים ההיררכיים בחומר מתעוררים באופן ספונטני כאשר המערכת מתקדמת לעבר שיווי משקל.
יישומים

חומרים רכים חשובים במגוון רחב של יישומים טכנולוגיים. הם עשויים להופיע כחומרי מבנה ואריזה, קצף ודבקים, חומרי ניקוי וקוסמטיקה, צבעים, תוספי מזון, חומרי סיכה ותוספי דלק, גומי בצמיגים ועוד. בנוסף, מספר חומרים ביולוגיים כגון דם ושרירים ניתנים לסיווג כחומר רך. גבישים נוזליים, קטגוריה נוספת של חומר רך, מגיבים לשדות חשמליים באופן שהופך אותם לחומרים חשובים מאוד במכשירי תצוגה (LCD).
ראו גם

סוגים של חומר רך
גביש נוזלי
ג'ל
חומרים פעילי שטח
ממברנה ביולוגית
נוזל
פולימר
קולואיד
קצף
תחומים מדעיים קרובים
מכניקת הרצף
פיזיקה סטטיסטית
פיזיקה של חומר מעובה
לקריאה נוספת

I. Hamley, Introduction to Soft Matter (2nd edition), J. Wiley, Chichester (2000)
R. A. L. Jones, Soft Condensed Matter, Oxford University Press, Oxford (2002).
T. A. Witten (with P. A. Pincus), Structured Fluids: Polymers, Colloids, Surfactants, Oxford (2004).
M. Kleman and O. D. Lavrentovich, Soft Matter Physics: An Introduction, Springer (2003).
M. Mitov, Sensitive Matter: Foams, Gels, Liquid Crystals and Other Miracles, Harvard University Press (2012).
J. N. Israelachvili, Intermolecular and Surface Forces, Academic Press (2010).
A. V. Zvelindovsky (editor), Nanostructured Soft Matter - Experiment, Theory, Simulation and Perspectives, Springer/Dordrecht (2007), ISBN 978-1-4020-6329-9.
M. Daoud, C.E. Williams (editors), Soft Matter Physics, Springer Verlag, Berlin (1999).
G. H. Ristow, Pattern Formation in Granular Materials, Springer Tracts in Modern Physics, v. 161. Springer, Berlin (2000). ISBN 3-540-66701-6ISBN 3-540-66701-6.
Pierre-Gilles de Gennes, Soft Matter, Nobel Lecture, December 9, 1991
S. A. Safran, Statistical Thermodynamics of Surfaces, Interfaces and Membranes, Westview Press (2003)
R.G. Larson, The Structure and Rheology of Complex Fluids, Oxford University Press (1999)
O. Gang, Soft Matter and Biomaterials on the Nanoscale: The WSPC Reference on Functional Nanomaterials — Part I (In 4 Volumes), World Scientific Publisher (2020)
בט מידלר

| --- | --- |

בט מידלר ב-1990
 לידה:  1 בדצמבר 1945 (בת 79) הונולולו, ארצות הברית 
 מוקד פעילות:  הונולולו, הוואי, ארצות הברית
 תקופת הפעילות:  מ-1965
 מקום לימודים:  אוניברסיטת הוואי, סטודיו אייץ' בי, Admiral Arthur W. Radford High School, אוניברסיטת הוואי במנואה, Pratt Institute School of Information 
 סוגה:  מוזיקת פופ, דיסקו, רוק, ג'אז 
 סוג קול:  מצו-סופרן 
 שפה מועדפת:  אנגלית 
 חברת תקליטים:  (Atlantic (1972–1997  (Warner Bros. (1998–2001  קולומביה (2002–הווה)
 בן או בת זוג:  Martin von Haselberg (16 בדצמבר 1984–?) 
 צאצאים:  Sophie von Haselberg 
 מספר צאצאים:  1 
 פרסים והוקרה:  Hasty Pudding Woman of the Year (1976)  פרס קריסטל (1997)  פרס מרכז קנדי (2021)  פרס רייצ'ל קרסון (2008)  פרס גראמי לתגלית השנה (1974)  פרס דרמה דסק לשחקנית מצטיינת במחזמר  כוכב בשדרת הכוכבים בהוליווד  פרס ליגת הדרמה  פרס אמי לבידור בפריים טיים 
 אתר רשמי
 פרופיל ב-IMDb
 
בט מידלר (באנגלית: Bette Midler; נולדה ב-1 בדצמבר 1945) היא שחקנית, קומיקאית, זמרת וסופרת יהודייה-אמריקאית, זוכת ארבעה פרסי גלובוס הזהב, שלושה פרסי אמי, שלושה פרסי גראמי ושני פרסי טוני.
קורות חיים

מידלר נולדה בהונולולו שבהוואי להורים יהודים. מנעוריה שאפה להופיע במחזות, וכסטודנטית השתתפה בחוג הדרמטי של הסטודנטים באוניברסיטת הוואי.
לאחר שעברה לניו יורק, הופיעה לראשונה על הבמה המקצוענית במחזה "מיס נפרטיטי רוג'רז". בין 1966 ל-1969 שיחקה בהצגה "כנר על הגג" בברודוויי. ב-1970 החלה להופיע בסאונות לגברים בלבד, שם גם קיבלה את החיבוק מקהל המעריצים הראשון שלה, קהילת ההומוסקסואלים. במהלך הופעתה במועדון "Continental Baths" בניו יורק, פגשה את המוזיקאי בארי מנילו. הוא הציע להפיק את אלבומה הראשון, "The Divine Miss M", שיצא ב-1972. ב-1971 הופיעה באופרת הרוק "Tommy" של להקת "The Who".
ב-1975 זכתה בפרס הטוני על תרומה מיוחדת לברודוויי בעקבות הופעתה בהצגה "Clams on the Half Shell Revue". ב-1978 כיכבה בסרט רוז, על חייה הטרגיים של ג'ניס ג'ופלין, וב-1979 הייתה מועמדת לפרס האוסקר על תפקידה בסרט.
ב-1982 כיכבה בסרט "Jinxed!", שנחל כישלון בקופות. ב-1985 הופיעה בסינגל "We Are the World" עם מיטב אמני ארצות הברית, במטרה לסייע לקורבנות הבצורת באתיופיה שהתרחשה בשנה זו. בשנה זו השתתפה בסרט הקומדיה המצליח "היחפן מבברלי הילס", וכך החלה קריירה ארוכה של שחקנית קומית בסרטים רבים בשנות ה-80 וה-90.
ב-1988 הופיעה בסרט "חופים", וזכתה בפרס גראמי על פסקול הסרט, שכלל את הלהיט "Wind Beneath My Wings". גם על שירה "From a Distance", שנתיים מאוחר יותר, קיבלה את פרס גראמי. ב-1990 הופיעה לצד וודי אלן בסרט "תמונות מהקניון", וב-1991 קיבלה מועמדות לאוסקר על סרטה "אתמול, היום ולנצח". בשנות ה-90 הופיעה ב"הוקוס פוקוס", "מועדון האקסיות", "החתן, הכלה וההורים שלה", ועוד. בנוסף הופיעה בגרסה טלוויזיונית למחזמר "Gypsy", על תפקידה קיבלה מועמדות לפרס אמי.
בשנת 2000 קיבלה תוכנית סיטקום משלה בערוץ CBS, בשם "בט". התוכנית זכתה למדרוג גבוה בתחילה, אך בהמשך נכשלה ושידורה הופסק.
בשנים 2003–2004 ערכה את מסע ההופעות המצליח "Kiss My Brass" בארצות הברית, וב-2005 המשיכה אותו באוסטרליה. בשנים שלאחר מכן המשיכה להוציא אלבומים ולהופיע, וכן להשתתף בהופעות אורח בסדרות טלוויזיה שונות, לעיתים קרובות בתפקיד עצמה.
ב-2007 הופיעה בתפקיד משנה בסרט "כשהיא מצאה אותי", לצד הלן האנט.
בשנת 2008 הופיעה בתפקיד קטן בסרט "הנשים", לצידן של מג ראיין, אנט בנינג ואווה מנדס.
בשנת 2010 דיבבה את דמותה של קיטי גאלור בסרט האנימציה " כלבים נגד חתולים: נקמתה של קיטי".
בשנת 2012 הופיעה בסרט " מהפכה בבית" לצידו של בילי קריסטל.
ב-2017 זכתה בפרס טוני לשחקנית בתפקיד הראשי במחזמר "הלו דולי".
בשנת 2019 התארחה בסדרת הטלוויזיה הקומית של רשת נטפליקס "הפוליטיקאי", בתור הדסה גולד.
פילמוגרפיה נבחרת

| שנה | סרט | תפקיד | הערות |
| --- | --- | --- | --- |
| 1966 | הוואי |  |  |
| 1968 | The Detective |  |  |
| 1969 | Goodbye, Columbus |  |  |
| 1971 | The Thorn | הבתולה מרי |  |
| 1972 | Scarecrow in a Garden of Cucumbers |  |  |
| 1979 | רוז | מרי רוז פוסטר |  |
| 1980 | Divine Madness | בתפקיד עצמה |  |
| 1982 | Jinxed! | בוניטה פרימל |  |
| 1986 | היחפן מבוורלי הילס | ברברה וויטמן |  |
| 1986 | חטיפה נעימה | ברברה סטון |  |
| 1987 | הנוכל, האוהבת והמאהבת | סנדי ברוזינסקי |  |
| 1988 | עסקים גדולים | סיידי שלטון / סיידי רטליף |  |
| 1988 | אוליבר וחבורתו | ז'ורז'ט | דיבוב |
| 1988 | חופים | סיסי בלום |  |
| 1990 | סטלה | סטלה קלייר |  |
| 1991 | תמונות מהקניון | דבורה פיפר |  |
| 1991 | אתמול, היום ולנצח | דיקסי ליאונרד |  |
| 1993 | הוקוס פוקוס | וויניפרד 'וויני' סנדרסון |  |
| 1995 | תפוס את שורטי | דוריס ספרון |  |
| 1995 | סיינפלד | בתפקיד עצמה |  |
| 1996 | מועדון האקסיות | ברנדה קושמן |  |
| 1997 | החתן, הכלה וההורים שלה | לילי ליאונרד |  |
| 1999 | Get Bruce | בתפקיד עצמה |  |
| 1999 | פנטזיה 2000 | בתפקיד עצמה |  |
| 2000 | מי הטביע את מונה? | מונה דירלי |  |
| 2000 | גדולה מהחיים | ז'קלין סוזן |  |
| 2000 | מה נשים רוצות | ד"ר ג'יי.אם. פרקינס |  |
| 2000 - 2001 | בט | בט | תפקיד ראשי; 18 פרקים |
| 2002 | Divine Secrets of the Ya-Ya Sisterhood |  |  |
| 2004 | נשים מושלמות | בובי מרקוביץ' |  |
| 2007 | כשהיא מצאה אותי | ברניס גרייבס |  |
| 2008 | הנשים | ליאה מילר |  |
| 2010 | כלבים נגד חתולים - נקמתה של קיטי | קיטי גאלור | דיבוב |
| 2012 | Casting By | בתפקיד עצמה | סרט תעודה |
| 2012 | מהפכה בבית | Diane Decker |  |
| 2018 | פריק שואו | מאב, אמא של בילי |  |
| 2019 | משפחת אדמס | סבתא | דיבוב |
| 2020 | להיות גלוריה: חיי בדרכים (אנ') | בלה אבצוג |  |
| 2020 | קורונה טיים | מרים נסלר | סרט טלוויזיה של HBO |
| 2022 | הוקוס פוקוס 2 | ויניפרד "ויני" סנדרסון | סרט בלעדי של "דיסני+" |
| 2023 | יושבים בברים עם עוגה | בניטה |  |
דיסקוגרפיה חלקית

1972 - The Divine Miss M
1973 - Bette Midler
1976 - Songs for the New Depression
1977 - Broken Blossom
1979 - Thighs and Whispers
1983 - No Frills
1990 - Some People's Lives
1995 - Bette of Roses
1998 - Bathhouse Betty
2000 - Bette
2003 - Sings the Rosemary Clooney Songbook
2005 - Sings the Peggy Lee Songbook
בט מידלר בהקרנת הבכורה של הסרט "רוז", 1979
אופוסומים חדפיים

| אופוסומים חדפיים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
תת־מחלקה:: חיות כיס
על־סדרה:: חיות כיס אמריקניות
סדרה:: אופוסומיים חדפיים
משפחה:: אופוסומים חדפיים
שם מדעי
 Caenolestidae ‏טרוסר, 1898

אופוסומים חדפיים (שם מדעי: Caenolestidae; ידועים גם כאופסומים חולדתיים או קנוליסטידים) היא משפחת כיסאים יחידה בסדרתה, הכוללת יצורים דמויי אופוסום החיים רק באזור הרי האנדים באמריקה הדרומית.
האופוסומים החדפיים הם יצורים בגודל של חולדות קטנות החיים ביערות ואזורים הרריים במערב אמריקה הדרומית. הם אוכלי חרקים הפעילים בלילה ומזכירים מאוד חדפים אמיתיים. יש להם גפיים דקים, חוטם דק ומחודד וזנב שעיר. עיניהם הקטנות בעלות ראייה ירודה והם צדים בשעות הלילה בעיקר בעזרת חוש השמיעה שלהם ושפמם הרגיש לתנועות באוויר. את רוב היום הם מבלים במחילות בבטן האדמה ובלילה הם פעילים בשבילים קבועים. בדומה למספר חיות כיס אחרות, לנקבות של מינים אלו אין כיס והן נושאות את הצאצא שלהן על גבן רוב הזמן או משאירות אותו במאורה בעת שהן יוצאות לצוד.
מיון

משפחה אופוסומים חדפיים (Caenolestidae)
סוג אופוסום חדפי (Caenolestes )
מין אופוסום חדפי אפור-בטן (Caenolestes caniventer)
מין אופוסום חדפי קונדורי (Caenolestes condorensis)
מין אופוסום חדפי צפוני (Caenolestes convelatus)
מין אופוסום חדפי כהה (Caenolestes fuliginosus)
מין אופוסום חדפי סנגאי (Caenolestes sangay)
סוג ומין יחיד אופוסום חדפי אינקה (Lestoros inca)
סוג ומין יחיד אופוסום חדפי חוטמני (Rhyncholestes raphanurus)
מרכז אינגבורג רנרט ללימודי ירושלים

| --- | --- |
אין תמונה חופשית
 פרס
 תקופת הפעילות:  1995–הווה (כ־30 שנה)
 בעלי תפקידים
 יו"ר:  פרופ' יהושע שוורץ
 מיקום
 מיקום:  המחלקה ללימודי ארץ ישראל וארכאולוגיה באוניברסיטת בר-אילן
 מדינה:  ישראל ישראל
 קואורדינטות:  32°04′09″N 34°50′37″E﻿ / ﻿32.069166666667°N 34.843611111111°E﻿ / 32.069166666667; 34.843611111111
 lisa.biu.ac.il/node/1446
  (למפת גוש דן מוגדלת) מרכז אינגבורג רנרט ללימודי ירושלים(למפת גוש דן רגילה) מרכז אינגבורג רנרט ללימודי ירושלים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מרכז אינגבורג רנרט ללימודי ירושלים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מרכז אינגבורג רנרט ללימודי ירושלים
 
מרכז אינגבורג רנרט ללימודי ירושלים נוסד בשנת 1995 ופועל בחסות המחלקה ללימודי ארץ-ישראל וארכאולוגיה ע"ש מרטין (זוס) בפקולטה למדעי היהדות של אוניברסיטת בר-אילן. המרכז, שבראשו עומד הארכאולוג פרופ' אהרן מאיר, עוסק בחקר ירושלים מכל היבטיו, מהעת העתיקה ועד לימינו אנו.
הפעילויות השונות של המרכז כוללות כנסים וסדנאות על נושאים שונים הקשורים בתולדות ירושלים, כולל בשיתוף פעולה עם מוסדות שונים בישראל ובחו"ל, ומלגות ופרסים לתלמידי המחלקה שעוסקים בחקר ירושלים. כן מפרסם המרכז כתב עת, "ירושלים ארץ-ישראל".
מרכז רנרט שותף למחקרים שונים הקשורים לירושלים, בהיבטים ארכאולוגיים והיסטוריים שונים.
פרס שומר ציון

המרכז עוסק בפעילות ציבורית הקשורה לירושלים כשגולת הכותרת שלה היא הענקת פרס שומר ציון לאישיות שפעלה למען ירושלים או ישראל והגברת המודעות לחשיבות העיר והזיקה אליה.
ראו גם

המחלקה ללימודי ארץ ישראל וארכאולוגיה באוניברסיטת בר-אילן
קלייר ויינלנד

| --- | --- |
קלייר ויינלנד לבושה בחליפת טיסה של משמר החופים האמריקאי המותאמת על ידי אנשי תחנת האוויר של סיטקה במיוחד עבורה, 22 באוקטובר 2010
קלייר ויינלנד לבושה בחליפת טיסה של משמר החופים האמריקאי המותאמת על ידי אנשי תחנת האוויר של סיטקה במיוחד עבורה, 22 באוקטובר 2010
 לידה:  10 באפריל 1997 אוסטין, ארצות הברית 
 פטירה:  2 בספטמבר 2018  (בגיל 21) סן דייגו, ארצות הברית 
 מדינה:  ארצות הברית טקסס, ארצות הברית
 ידועה בשל:  פעילותה למען חולים במחלות סופניות
 תקופת הפעילות:  מ-2010 
 פרסים והוקרה:  בפרס המלכ"רים הקטנים של לוס אנג'לס ביזנס ג'ורנל  פרס בחירת הנוער של רשת פוקס  פרס גלוריה בארון לגיבורים צעירים  "פאוור טיין" של מגזין סבנטין
 clairesplacefoundation.org
 
קלייר לוסיה ויינלנד (באנגלית: Claire Lucia Wineland;‏ 10 באפריל 1997 - 2 בספטמבר 2018) הייתה יוטיוברית אקטיביסטית וסופרת אמריקאית. באמצעות העמותה שלה "קרן המקום של קלייר", היא תמכה בחולים עם מחלות סופניות וכרוניות ובבני משפחותיהם. בגיל 21 היא נפטרה משבץ מוחי, שבוע לאחר שעברה השתלת ריאה.
ויינלנד כתבה את הספר "כל נשימה שאני לוקחת: לשרוד ולשגשג עם סיסטיק פיברוזיס" ונאמה ב-TEDx.
חיים אישיים

ויינלנד נולדה באוסטין, טקסס. מיום לידתה לקתה בסיסטיק פיברוזיס. מגיל צעיר נהנתה ויינלנד להופיע, והשתתפה במחזמר "איש המוזיקה" בגיל 4. רופאיה העריכו כי תשרוד לכל היותר עד גיל 10. בגיל 13 ריאותיה כשלו והיא נכנסה לתרדמת. ניתן לה סיכוי של 1% לשרוד, והיא התעוררה לאחר 16 יום. בעקבות האירוע היא הקימה ארגון לתמיכה במשפחות שנפגעו ממחלה סופנית, ובמיוחד מסיסטיק פיברוזיס. עד גיל 17 עברה 35 ניתוחים.
אקטיביזם

ויינלנד הקימה את קרן "המקום של קלייר" בגיל 13. בהשראת תמיכת הקהילה בזמן שהייתה בתרדמת, היא השיקה את העמותה כדי לספק תמיכה לילדים עם סיסטיק פיברוזיס ומשפחותיהם. הקרן פועלת באמצעות שתי תוכניות:
תמיכת משפחות, המציעה תמיכה וסיוע בהתאמה אישית בליווי בטיפול ובתמיכה רגשית מצד מתנדבים והורים אחרים.
מענקי שהות מתמשכת בבתי חולים הנותנים סיוע כספי למשפחות המתמודדות עם שהות בבית חולים לאורך זמן.
קרן המקום של קלייר סיפקה סיוע כספי ל-26 משפחות. ויינלנד נבחרה להיות הנואמת מרכזי בקונגרס האגודה האמריקאית לטיפול בדרכי הנשימה (AARC), בוועידת הנשימה הבינלאומית ה-63. היא הייתה נואמת TEDx ודיברה במספר כנסים ברחבי העולם. קלייר הופיעה בפרק של רד בנד סוסייטי ובסדרה הדוקומנטרית "הימים האחרונים שלי". היא הצטרפה לסרט "מקהלה עד כלות הנשימה" של פיליפס.
אקטיביזם > פרויקט Clairity וערוץ היוטיוב

פרויקט Clairity הוא אתר המציג סדרת ולוגים וקטעי וידאו חינוכיים ביוטיוב, המקווים לעורר השראה ולחנך אנשים אחרים החולים במחלות סופניות. על פי האתר, האקטיביזם של ויינלנד נועד "לשפוך קצת אור על מה זה באמת להיות חולה, ולשנות את האופן בו אנו רואים מחלות ואת אלה החיים איתה."
ב-7 באוגוסט 2017, לאחר שלא העלתה סרטונים לערוץ היוטיוב שלה במשך למעלה משנה, חזרה ליוטיוב עם חשבון חדש תחת שמה האמיתי. הסרטון הראשון שהועלה בשם "הפסקתי לעשות את פרויקט Clarity כי נדפקתי" חשף שפרויקט Clairity לא הופעל על ידיה, אלא על ידי חברת עריכת וידאו. למעט צילום הסרטונים, הייתה לה מעט שליטה, ולעיתים כלל לא, על עריכת הסרטונים שלה. היא חשפה כי לאחר שעשתה הפסקה מיצירת סרטונים במשך כמה חודשים עקב ירידה בבריאות, החברה סירבה לאפשר לה להיכנס לחשבונות הקשורים לפרויקט. מכיוון שלא נחתמו חוזים רשמיים של בעלות על הפרויקט, החברה המשיכה להרוויח ממנו, מבלי שווינלנד אי פעם הייתה בשליטה או הרוויחה ממנו. ויינלנד הצהירה כי אין לה כוח או כסף לקחת את התיק לבית המשפט. ויינלנד המשיכה להפעיל את ערוץ היוטיוב הפרטי שלה, שם העלתה ולוגים ביחס לרגשותיה ומחשבותיה האישיות על סיסטיק פיברוזיס, תוחלת חייה והשתלת הריאות. היא העלתה תשעה סרטונים לפני מותה.
מותה

ב-26 באוגוסט 2018, ויינלנד עברה השתלת ריאה כפולה. זמן קצר לאחר הניתוח, ויינלנד קיבלה שבץ מוחי עקב קריש דם שניתק את זרימת הדם לצדו הימני של המוח שלה. ב-2 בספטמבר 2018 ויינלנד נפטרה, בת 21 במותה. איבריה נתרמו לנזקקים ושרידיה נשרפו.
מורשת

בשנת 2014 זכתה בפרס המלכ"רים הקטנים של לוס אנג'לס ביזנס ג'ורנל.
בשנת 2015 היא זכתה בפרס פוקס נוער של רשת פוקס וקיבלה את פרס גלוריה בארון לגיבורים צעירים.
בשנת 2016, ויינלנד הייתה אחת מ-17 "פאוור טינס" של מגזין סבנטין (אנ').
הסרט Five Feet Apart משנת 2019 נוצר בהשראת ויינלנד, אשר שימשה כיועצת לסרט. הסרט גם הוקדש לזכרה.
מורשת > הסרט התיעודי "קלייר"

YouTube Originals הוציאו סרט תיעודי על קלייר ויינלנד. הסרט בוים והופק על ידי זוכה פרס האוסקר ניקולאס ריד ("הליידי בדירה 6") וראיין אזבדו ("Unpinned"), והופק על ידי פול פולי ("Unpinned").
הסרט הופץ ביום השנה הראשון למותה של ויינלנד.
הערות שוליים

1 2 3 4 5  "Living while dying: 'Little Buddha' wisdom from a terminally ill 'goofball'". CNN. 5 ביולי 2017. {{cite news}}:  (עזרה)
1 2 3 4 5 6  Rosenfeld, Laura. "Who Is Claire Wineland? The 'My Last Days' Subject Is Helping Others Live Their Best Lives". נבדק ב-2017-07-26.
1 2  דני מולכו, "חיים בעלי משמעות": חולת CF שפעלה לשינוי תודעתי מתה בגיל 21, באתר חדשות 13 (לשעבר ערוץ עשר), 4 בספטמבר 2018
↑  "A lung transplant gave her hope for a longer life; now her family prays for 'another miracle'". CNN. 30 באוגוסט 2018. {{cite web}}:  (עזרה)
↑  מיכל רשף‏, סיפור בדקה: נערה בת 17 מגלה - איך זה מרגיש להיות בתרדמת?, באתר וואלה, 2 ביולי 2015
↑  "AARC Congress Announces Claire Wineland As Keynote Speaker". AARC (באנגלית אמריקאית). 2017-07-20. נבדק ב-2017-07-26.
↑  "breathless choir – Claire's Place Foundation". clairesplacefoundation.org. נבדק ב-4 בספטמבר 2018. {{cite web}}:  (עזרה)
↑  Claire Wineland (7 באוגוסט 2017). "I stopped doing the Clairity Project because I got screwed over". Claire Wineland. YouTube. אורכב מ-המקור ב-9 בספטמבר 2018. נבדק ב-9 בספטמבר 2018. {{cite web}}:  (עזרה)
↑  Claire Wineland (7 באוגוסט 2017). "Claire Wineland YouTube channel". Claire Wineland. YouTube. אורכב מ-המקור ב-9 בספטמבר 2018. נבדק ב-9 בספטמבר 2018. {{cite web}}:  (עזרה)
↑  Ravitz, Jessica. "Claire Wineland, inspirational speaker and social media star, dies one week after lung transplant". CNN. נבדק ב-2018-09-04.
↑  "Claire's Place Foundation, Inc". www.facebook.com (באנגלית). נבדק ב-2018-12-09.
↑  "Nonprofit & Corporate Citizenship Awards 2014" (PDF). Los Angeles Business Journal. אורכב מ-המקור (PDF) ב-2016-08-04. נבדק ב-2020-04-25.
↑  "Meet the 2015 Teen Choice Pro-Social Honorees". אורכב מ-המקור ב-2016-11-09.
| --- | --- |
בקרת זהויות :  PLWABN: 9810569571405606  ISNI: 0000 0003 7889 3278  LCCN: n2012045895  VIAF: 257424826   WorldCat (עם VIAF): 257424826
יוהאן סמואל שרטר

| --- | --- |
 לידה:  2 במרץ 1753 גובן, הרפובליקה הפדרלית של גרמניה 
 פטירה:  2 בנובמבר 1788 (בגיל 35) פימליקו, הממלכה המאוחדת 
 מוקד פעילות:  גרמניה 
 סוגה:  מוזיקה קלאסית 
 שפה מועדפת:  גרמנית 
 כלי נגינה:  פסנתר 
 בן או בת זוג:  רבקה שרטר 
 
יוהאן סמואל שרטר (בגרמנית: Johan Samuel Schröter;‏ בסביבות 1752 – 2 בנובמבר 1788) היה פסנתרן ומלחין גרמני, בנו של האבובן יוהאן פרידריך שרטר ואחיהם של הזמרת קורונה שרטר, הכנר יוהאן היינריך שרטר והזמרת מריה הנרייטה שרטר.
ביוגרפיה

סמואל שרטר החל את הכשרתו המוזיקלית אצל אביו, ומשנת 1763 למד אצל המלחין יוהאן אדם הילר בלייפציג ושר בקונצרטים שלו עד שהתחלף קולו. לאחר זאת, משנת 1767, הופיע בנגינה בפסנתר. כשחזרו שאר בני משפחתו מלונדון ללייפציג בשנת 1773 או 1774, נשאר סמואל בלונדון והוציא לאור כמה קבצים של מוזיקה קאמרית בזה אחר זה, בהם אופוס 1 ו-2, שהופיעו עוד קודם באמסטרדם. הרוזן בריהל, מוזיקאי חובב שהן משפחת שרטר והן הילר עמדו בקשרים קודמים עמו, היה לפטרונו והוא הקדיש לו את הסונאטות שלו אופוס 1.
באמצעות יוהאן כריסטיאן באך הגיע שמו של שרטר אל חצר המלכות האנגלית, שגילתה עניין בפסנתרן והעניקה לו את חסותה. עם מות באך בשנת 1782 מינתה המלכה שרלוט את שרטר לקאפלמייסטר בחצרה. נישואיו החטופים לאחת מתלמידותיו קטעו את הקריירה הציבורית שלו, אך הוא יצר קשר עם הנסיך מוויילס (מי שיהיה המלך ג'ורג' הרביעי) והופיע בקביעות בקונצרטים שלו, הפרטיים למחצה ובאירועים אחרים של מעמד האצולה. בריאותו התדרדרה והוא מת בגיל צעיר ממחלת ריאות. אשתו, רבקה שרטר, למדה לאחר זמן אצל יוזף היידן בביקורו הראשון בלונדון, והוא שמר על מכתביה והקדיש לה את שלישיות הפסנתר שלו, מס' 24-6 ברשימת יצירות היידן.
נגינתו של שרטר הצטיינה במגע קליל ומלא חן. המוזיקה שלו קירבה את סגנון "האלגרו המזמר" אל לב קהל המאזינים האנגלי והקונצ'רטי אופוס 3 ו-5, בין הראשונים באנגליה שנועדו במפורש לפסנתר, נחלו הצלחה והשפעה בלתי מבוטלת, אם כי לאוזן המודרנית הם נשמעים חסרי ברק בהרכביהם הצנועים ובאופיים הקאמרי, בהשוואה ליצירתו הבוגרת של מוצרט, בתפיסתה הסימפונית והדראמטית.
הערות שוליים

1 2 3  רונלד קיד, הערך "יוהאן סמואל שרטר" במילון גרוב למוזיקה ומוזיקאים אונליין
| --- | --- |
בקרת זהויות :  NLI: 987007342213105171  PLWABN: 9810552645805606  BIBSYS: 3050454  BNE: XX1535930  BnF: cb13899550x (data)  GND: 104093579  ISNI: 0000 0001 0888 657X  LCCN: n85011259  LNB: 000304187  MusicBrainz: bbe7d0c1-b039-460f-b038-e1ba1b8ce558  NLA: 57175244  NTA: 070643873  VIAF: 37103365   WorldCat (עם VIAF): 37103365